પાટણ તાલુકાના રૂવાવી ગામે રહેતા મકવાણા અશ્વિનભાઈ લક્ષ્મણભાઈ કુદરતી હાજતે જઈને ઘરે પરત આવી રહ્યા હતા તે દરમ્યાન રસ્તામાં મકવાણા ચિરાગભાઈ ખેંગારભાઈ તેઓની સામે આંખ કાઢીને જઈ રહ્યા હતા તેથી અશ્વિનભાઈએ તેઓને કહેલ કે મારી સામે કેમ આંખો કાઢી જોવો છો તેમ કહેતા ચિરાગ મકવાણાએ ઉશ્કેરાઈ જઈ ગાળો બોલી અશ્વિનભાઈએ ગાળો બોલવાની ના પાડતા અને આ બંને વચ્ચેની બોલાચાલીમાં મકવાણા હસમુખભાઈ ખેંગારભાઈ, મકવાણા ખેંગારભાઈ હેમાભાઈ તથા મકવાણા શાન્તાબેન ખેંગારભાઈએ તેઓનું ઉપરાણું લઈ આવી અશ્વિનભાઈને ગાળો બોલવા લાગેલા અને ચિરાગ મકવાણાએ ઉશ્કેરાઈ જઈને પોતાના હાથમાંની લાકડી અશ્વિનને મારવા જતા બાજુમાંથી અશ્વિનભાઈના પિતા લક્ષ્મણભાઈ હેમાભાઈ દોડી આવી છોડાવવા વચ્ચે પડતા તેઓને કપાળના ભાગે લાકડી મારતા તેઓ નીચે પડી ગયા હતા ત્યારે ઉપરોક્ત ચારેય ઈસમોએ લાકડીઓનો મુઢ માર તથા ગડદાપાટુનો માર મારતા તેઓને ગંભીર ઈજાઓ થતા પરિવારજનો દ્વારા તેઓને સારવાર અર્થે ધારપુર સિવિલ હોસ્પિટલમાં દાખલ કરવામાં આવ્યા હતા.